als_Latn dik_Latn sag_Latn
Anxhela Martini prej disa kohësh është në një lidhje dashurie dhe këtë na e ka treguar vetë ajo përmes disa fotove ku shfaq tatuazhin e saj dhe të partnerit të ri. Një gjysmë zemre në gishtat e tyre që kur i bashkojnë formojnë një zemër të plotë…ky është simboli i dashurisë që ata kanë zgjedhur të identifikojnë ndjenjën e tyre.
Por bukuroshja shkodrane vetëm kaq na ka treguar, duke e mbajtur mjaft të fshehtë identitetin e partnerit të saj. Revistawho.com zbulon identitetin e mashkullit që i ka marrë zemrën bukuroshes shqiptare nga Shkodra. Ai është Dragos Savulescu, producent filmash, i cili hyri në këtë industri në vitin 2013. Ai ka lindur dhe është rritur në Bukuresht të Rumanisë, ndërsa së fundmi jeton në Los Anxheles, ku dhe është njohur me modelen Martini, e cila prej një viti është rezidente në këtë shtet.
Dragos Savulescu, deri në 2012 ka qenë president i klubit të futbollit Dinamo, një prej skuadrave më të suksesshme në Europën Lindore. Savulescu është një biznesmen i shquar me sipërmarrje të suksesshme në pasuri të patundshme, ku ka zhvilluar një portofol të fortë të transaksioneve të pasurive të patundshme që arrijnë në disa miliardë euro, si dhe është marrë me turizëm, konsulencë, shkëmbim të aksioneve, sport dhe me botime.
als_Latn als_Latn als_Latn